Thomas Levin skal spille hovedrollen i TV2-serien Norskov, der fra den 26. januar optages i Frederikshavn.

Politimanden Tom Noack (Thomas Levin) vender hjem til byen hvor han voksede op. En industriby langt fra København, som han flyttede fra 20 år tidligere. Det skriver kanalfrederikshavn.dk. Serien bliver et politidrama, hvor Tom bliver involveret i en narkoefterforskning. Her møder han gamle venner og familie, og han tvinges til at tage ansvar og stilling til hans opgave. Thomas Levin kender vi også fra serien Borgen, hvor han spillede den succesfulde journalist Ulrik Mørch. Men også i Rejseholdet og Krøniken. TV2 søger statister, blandt andet til en fingeret ishockeykamp mellem Frederikshavn og Aalborg. Scenen skal optages i Iscenter Nord i Frederikshavn den 21.november. Der er præmiere på serien september 2015.